EkBass/fiwiki-20250220-pages-articles huggingface dataset:
Polazna

Polazna () on kaupunkimainen taajama ja kaupunkikunta Permin aluepiirin Dobrjankan piirissä Venäjällä. Se sijaitsee Kaman tekojärven rannalla 26 kilometriä Dobrjankasta etelään. Asukkaita on 13 200 henkeä (vuonna 2009). Paikkakunta on saanut alkunsa vuonna 1794 perustetusta rautatehtaasta. Vuonna 1939 seudulla ryhdyttiin poraamaan öljyä ja Polaznasta muodostui öljytyöläisten asutus. Kaupunkimaisen taajaman statuksen se sai vuonna 1958. Polaznan talous perustuu öljyn tuotantoon ja jalostukseen. Taajamassa on kaksi keskikoulua, lasten musiikkikoulu, vapaa-ajankeskus, kaksi kirjastoa ja sairaala. Nähtävyyksiin kuuluu vuosina 1837–1842 rakennettu toimiva pyhän kolminaisuuden kirkko. Lähistöllä sijaitsee Polaznenski borin maisemansuojelualue. ==Lähteet== ==Aiheesta muualla== * Polaznan taajamalle omistettu sivusto Luokka:Dobrjankan piiri Luokka:Permin aluepiirin kaupunkimaiset taajamat
Vitiges

Vitiges (k. 540) oli ostrogoottien kuningas vuosina 536–540. Vitiges oli alun perin aseenkantaja, mutta nousi kuninkaaksi, kun kuningas Theodahad syrjäytettiin. Vitigesin aikana gootteja ahdistivat frankit ja langobardit sekä ennen kaikkea Bysantti. Vitigesin rauhanneuvottelut Justinianuksen kanssa epäonnistuivat, ja Belisariuksen johtamat Bysantin joukot valloittivat Rooman vuonna 537 ja Milanon 538. Frankit puolestaan valloittivat Provencen. Belisarius vangitsi Vitigesin vuonna 540, ja Vitiges vietiin panttivankina Konstantinopoliin, jossa hän myöhemmin kuoli.Castrén & Pietilä-Castrén 2000, s. 634Kari 2001, s. 123 == Lähteet == *Paavo Castrén ja Leena Pietilä-Castrén: Antiikin käsikirja. Otava 2000. ISBN 951-1-12387-4. *Risto Kari: Historian ABC - Kaikkien aikojen valtiot. Osa 4. Kustannusosakeyhtiö Tammi 2001. ISBN 951-31-1096-6. ===Viitteet=== Luokka:Syntymävuosi tuntematon Luokka:Vuonna 540 kuolleet Luokka:Ostrogoottien kuninkaat
Kirby Super Star Ultra

Kirby Super Star Ultra on Hal Laboratoryn kehittämä ja Nintendon julkaisema tasohyppely. Peli on julkaistu vuonna Nintendo DS:lle. Peli on uudelleenjulkaistu versio Super Nintendon (SNES) klassikosta Kirby’s Fun Pak. == Pelaaminen == Pelissä on mukana kaikki SNES-klassikosta tutut pelimuodot, mutta mukana on myös uusia pelimuotoja, kuten Revenge of the King ja Meta Knight Ultra. Revenge of the King -pelimuoto on vaikeampi ja synkempi versio alkuperäisen pelin minipeleistä. Siinä käytetään apuna Nintendo DS:n kosketusnäyttöä ja minipelejä voidaan pelata yhdessä kolmen muun pelaajan kanssa. Meta Knight Ultra puolestaan antaa mahdollisuuden pelata koko pelin läpi Meta Knight -hahmolla, joka tuo vaihtelua perinteiseen Kirby-tyyliin. == Hahmot == Pelissä on monta eri hahmoa. Pelattavina hahmoina ovat Kirby ja Meta Knight. Pomovastuksina pelissä on muun muassa Meta Knight, King Dedede, Marx ja Marx Soul. == Aiheesta muualla == * Luokka:HAL Laboratoryn kehittämät videopelit Luokka:Japanissa kehitetyt videopelit Luokka:Nintendo DS -pelit Luokka:Nintendon julkaisemat videopelit Luokka:Kirby-pelit Luokka:Vuoden 2008 videopelit
Kenneth Clarke

Kenneth Harry ”Ken” Clarke (s. 2. heinäkuuta 1940) on brittiläinen konservatiivipoliitikko, joka toimi toukokuusta 2010 vuoteen 2014 David Cameronin hallituksen oikeusministerinä ja lordikansleriina. Clarkella oli joukko ministerinasemia jo Thatcherin ja Majorin hallituksissa ja hän oli 1990-luvulla viimeisenä konservatiivien valtiovarainministerinä 1993–1997 ennen työväenpuolueen valtakautta nostamassa Britanniaa lamasta. Hänen euromyönteisyyttään pidetään syynä siihen, ettei hän itse ikinä noussut puolueen johtoon kolmesta yrityksestä huolimatta.http://news.bbc.co.uk/2/hi/uk_news/politics/election_2010/8675705.stm Clarke opiskeli oikeustiedettä Cambridgessa Gonville and Caius Collegessa. Jo opiskeluaikoinaan hän oli Cambridgen yliopiston konservatiiviopiskelijoiden järjestön puheenjohtaja. Clarke toimi Cambrige Unionin puheenjohtajana. Parlamenttiin hänet valittiin vuonna 1970 Rushcliffestä Nottinghamshiresta. Hän oli hallituksessa yhtäjaksoisesti koko Margaret Thatcherin pääministerikauden, vuodesta 1979 lähtien. Hänen ensimmäinen tehtävänsä oli nuorempana ministerinä kuljetusministeriössä ja terveysministeriössä (1982–1985). Varsinaiseksi hallituksen jäseneksi hän pääsi valtiovarainministeriön kolmantena ministerinä (Paymaster General). Myöhemmin hän toimi työministerinä (1985–1987), Lancasterin kanslerina ja kauppa- ja teollisuusministerinä (1987–1988), terveysministerinä ja opetusministerinä Sir Geoffrey Howen eron jälkeisessä ministeriasemien kierrätyksessä. Thatcherin eron jälkeen ja John Majorin pääministerikaudella Clarke jatkoi opetusministerinä ja vuoden 1992 vaalien jälkeen sisäministerinä. Toukokuussa 1993 Clarke korvasi Norman Lamontin valtiovarainministerinä. Hallituksessa Clarke halusi pitää yllä mahdollisuutta että Britannian ottaisi käyttöön euron, mitä konservatiivipuolueessa vastustettiin voimakkaasti. Konservatiivien jäätyä oppositioon 1997 ja Majorin erottua Clarke asettui ehdolle puolueen johtoon. Thatcher asettui kuitenkin tukemaan hänen kilpailijaansa William Hagueta, joka voitti johtajakilvan helposti. Tämän jälkeen Clarke jätti puolueen eturivin tehtävät. Toisen kerran hän hävisi johtajaäänestyksen euroskeptiselle Iain Duncan Smithille. Kolmannen kerran hän pyrki puolueen johtoon 2005, mutta putosi jo ensimmäisellä kierroksella. Puolueensa eturiviin Clarke palasi tammikuussa 2009, kun David Cameron nimitti hänet varjohallituksensa business- ja innovaatioministeriksi. ==Lähteet== Luokka:Yhdistyneen kuningaskunnan konservatiivipuolueen poliitikot Luokka:Yhdistyneen kuningaskunnan valtiovarainministerit Luokka:Opetusministerit Luokka:Vuonna 1940 syntyneet Luokka:Elävät henkilöt
Frösjön

Frösjön on järvi Ruotsissa Tukholman läänin ja Södermanlandin läänin rajalla. Järven itäosa kuuluu Södertäljen kuntaan Tukholman läänissä ja itäosa Gnestan kuntaan Södermanlandin läänissä. Järven pohjoispuolella sijaitsee siihen virtaava Klämmingen- tai Klemmingen-järvi. Frösjönin vedet virtaavat Sigtunaån-joen kautta Sillen-järveen ja sieltä Trosaån-joen kautta Itämereen. Frösjönin länsirannalla sijaitsee Frustunan kirkko, eteläisellä rannalla Gnestan taajama ja samanniminen rautatieasema Västra Stambananilla. == Lähteet == * C.M. Rosenberg, Geografiskt-statistiskt handlexikon öfver Sverige. Första bandet A-G. Göteborg 1993 Luokka:Gnestan kunta Luokka:Södertäljen kunta Luokka:Tukholman läänin järvet Luokka:Trosaånin vesistö Luokka:Södermanlandin läänin järvet
Liam Fox

Liam Fox (s. 22. syyskuuta 1961) on brittiläinen konservatiivipuolueen poliitikko, joka on toiminut heinäkuusta 2016 lähtien Britannian kansainvälisen kaupan ministerinä ja Board of Traden puheenjohtajana. Hän toimi puolustusministerinä vuosina 2010–2011. Fox opiskeli lääketiedettä Glasgow'n yliopistossa. Jo opiskeluaikoinaan hän oli yliopiston konservatiiviopiskelijoiden järjestön puheenjohtaja. Ammatiltaan hän on yleislääkäri. Parlamenttiin hänet valittiin Englannin Woodspringin vaalipiiristä Avonista vuonna 1992. Vuoden kuluessa hän sai tehtävän sisäministeri Michael Howardin parlamentaarisena sihteerinä. 1990-luvulla hän oli myös ministerinä ulkoministeriössä. Hän oli Sri Lankan aselevon neuvottelijana 1996. Aselepoon viitataan joskus "Foxin rauhansuunnitelmana". Konservatiivien varjohallitukseen Fox otettiin oppositiokaudella vuonna 1999 terveysministeriksi, jona hän toimi William Haguen ja Iain Duncan Smithin puheenjohtajakausilla. Vuonna 2003 konservatiivien johtoon pyrkinyt Michael Howard otti Foxin kampanjajohtajakseen ja tultuaan valituksen puolueen kanssapuhemieheksi. Vuoden 2005 vaalien jälkeen Foxista tuli konservatiivien varjohallituksen ulkoministeri. Vuonna 2005 Fox pyrki itse puolueen johtoon ja sijoittui äänestyksessä kolmanneksi. Uusi opposition johtaja David Cameron nimitti hänet varjohallituksensa puolustusministeriksi. Fox arvosteli Gordon Brownin hallitusta asevoimien määrärahojen vähäisyydestä. Esitellessään itseään hän on luonnehtinut olevansa oikeiston edustaja.BBC News Fox syytti edeltävän työväenpuolueen hallitusta 38 miljardin punnan aukosta ministeriön rahoituksessa. Leikkauslistalle joutuivat mm. merivoimien Nimrod MRA4 -tiedustelukoneet, HMS Ark Royal -lentotukialus ja Harrier-koneet. Samaan aikaan Britannia soti kahta sotaa Afganistanissa ja Libyassa.http://www.bbc.co.uk/news/uk-politics-15318685 Fox joutui eroamaan johtuen hänen läheisestä suhteestaan skottilaiseen liikemieheen Adam Werrittyyn. Werritty oli Foxin entinen kämppäkaveri ja häiden bestman. Lobbarina toiminut Werritty seurasi Foxia 18 ulkomaanmatkalle tämän ministerikauden aikana, vaikka hänelle ei ollut virallista asemaa.http://www.bbc.co.uk/news/uk-politics-15300751 Werritty johtama Pargav-järjestö on saanut runsaasti rahoitusta yksityisiltä tiedustelu- ja lobbausyrityksiltä, julkisuudessa on ilmennyt myös suomalaissyntyisen Poju Zabludowicz rahoitus.Yle.fi.uutiset Foxin korvasi liikenneministeri Philip Hammond, jonka tilalle tuli Justine Greening. ==Lähteet== == Aiheesta muualla == Luokka:Yhdistyneen kuningaskunnan konservatiivipuolueen poliitikot Luokka:Yhdistyneen kuningaskunnan alahuoneen jäsenet Luokka:Yhdistyneen kuningaskunnan puolustusministerit Luokka:Vuonna 1961 syntyneet Luokka:Elävät henkilöt
884 Naval Air Squadron

884 Naval Air Squadron (884 NAS) oli Britannian kuninkaallisen laivaston ilmavoimien lentolaivue. == Palvelus == Laivue perustettiin 1. marraskuuta 1941 RNAS Donibristlessä kalustonaan kuusi Fulmar II:a. Laivue oli tarkoitus liittää saattuetukialus HMS Biterille. Laivue oli aluksi koulutettavana Turnhousessa liitettynä RAF:n 14. lentoryhmään, mistä se siirrettiin 23. heinäkuuta 1942 HMS Victoriousille suojaamaan Maltalle matkaavaa saattuetta.Sturtivant, Ray & Ballance, Theo s. 308 Laivueen palattua kotimaahan se siirrettiin 21. elokuuta maihin Lee-on-Solentiin ja edelleen liitettynä 14. ryhmään 25. syyskuuta Skeabraeen. Laivue palasi 22. lokakuuta Victoriousille lähteäkseen Pohjois-Afrikan maihinnousuun. Laivueen palattua kotimaahan se siirrettiin maihin, jossa se palveli hävittäjälaivueena. Laivue lakkautettiin 20. heinäkuuta 1943 Machrihanishissa. Laivueen uudelleen perustamisesta tehtiin esitys vuoden 1945 lopulla, jolloin sen kalustoksi esitettiin 21 Supermarine Seafirea. Laivue oli tarkoitus liittää Brittiläisen Tyynenmeren laivaston 22. tukialuslentorykmenttiin, mutta ajatuksesta luovuttiin sodan päättyessä. === Komentajat === Laivueenkomentajina olivat: *N. G. Hallet 1. marraskuuta 1941 - 20. maaliskuuta 1943 *T. B. Winstanley 20. maaliskuuta - 20. heinäkuuta 1943 == Lähteet == * * * * * ===Viitteet=== Luokka:Fleet Air Arm
Nils Edén

Nils Edén (25. elokuuta 1871 Piitime – 16. kesäkuuta 1945 Tukholma) oli ruotsalainen liberaali poliitikko, professori ja pääministeri. Hän opiskeli Luulajassa ja tuli ylioppilaaksi Uppsalassa. Vuonna 1909 hänestä tuli historian professori. Samana vuonna hänestä myös tuli eduskuntamies (1909–1924). Karl Staaffin kuoleman jälkeen 1915 Edén tuli liberaalisen puolueen johtajaksi. Vuonna 1917 oikeisto hävisi vaalit ja Edén perusti sosialidemokraattien kanssa hallituksen. Edénin hallitus ajoi läpi naisten äänioikeuden. Kun puolue hajosi 1923 Edén liittoutui uuteen puolueeseen, Sveriges liberala parti, mutta otti myöhemmin eron politiikasta. Vuosina 1920–1938 hän toimi Tukholman läänin maaherrana. Hänet on haudattu Djursholmin hautausmaalle. == Omat teokset == * Den svenska riksstyrelsens reorganisation 1594-1602 (gradualavhandling 1901) * Den svenska riksdagen under femhundra år (1935) * Kammarkollegiets historia (1941) ==Lähteet== *N. Edén, Minnen, (1969) *G. Gerdner, Det svenska regeringsproblemet 1917-1920, (1946) *G. Johansson, Liberal splittring, skilsmässa och återförening 1917-34, (1980) * Tvåkammarriksdagen 1867-1970, 1 (1988) ==Aiheesta muualla== Luokka:Ruotsin maaherrat Luokka:Ruotsin pääministerit Luokka:Vuonna 1871 syntyneet Luokka:Vuonna 1945 kuolleet
Sunniemenranta

Sunniemenranta () on Porin 19. kaupunginosa.Porin kaupunginosaluettelo 08.02.2010 Sen länsipuolella kulkee Kokemäenjoki ja pohjoispuolella Harjunpäänjoki. Sunniemenrannan naapurikaupunginosia ovat lännessä Harjunpäänjoen toisalla puolella Isojoenranta ja Kokemäenjoen toisella puolella Kalaholma, sekä idässä Ulvilan Sunniemi ja Harjunpää. Sunniemenranta kuuluu Kalaholman koulupiiriin, ja sen postinumero on 28240. Porin kaupungin karttapalveluKaavoituskatsaus 2008–2010 == Lähteet == == Aiheesta muualla == * Luokka:Porin kaupunginosat
Sillen

Sillen on järvi noin 10 kilometrin päästä Trosasta Södermanlandissa, Tukholman ja Södermanlandin läänien rajalla. Sillenin vesi laskee Trosaånia pitkin Itämereen. Sillen ulottuu pohjoisessa Gnestan tienoille. Järven pinta on 10 metrin korkeudella merenpinnasta, sen pinta-ala on 11 km² ja se on 20 metriä syvä. thumb|left|200px|Sillen. Luokka:Södermanlandin läänin järvet Luokka:Trosan kunta Luokka:Gnestan kunta Luokka:Trosaånin vesistö Luokka:Tukholman läänin järvet
Iljinski

Iljinski () on kaupunkimainen taajama, maalaiskunta ja Iljinskin piirin hallinnollinen keskus Permin aluepiirissä Venäjällä. Se sijaitsee Kaman tekojärveen laskevan Obva-joen suussa 117 kilometriä Permistä pohjoiseen. Asukkaita on 6400 henkeä (vuonna 2009). Paikkakunta mainitaan ensimmäisen kerran vuonna 1579 nimellä Obvan pogosta. Myöhemmin sitä alettiin kutsua pyhän Eliaan kirkon mukaan Iljinskiksi. Vuonna 1771 siitä tuli Stroganovin tehtailijasuvun Permin omistusten päähallintopaikka. 1800-luvulla ja 1900-luvun alussa Iljinski oli huomattava kaupan ja pienteollisuuden keskus. Venäjän kansalaissodan aikana seudulla käytiin ankaria taisteluja. Vuonna 1923 Iljinskistä tuli samannimisen hallintopiirin keskus ja vuonna 1964 kaupunkimainen taajama. Nykyään Iljinskissä toimii lähinnä elintarvike- ja rakennusteollisuutta. Taajamassa on kaksi keskikoulua, lasten musiikkikoulu, maatalouskoulu, piirin kulttuuritalo, kaksi kirjastoa, kotiseutumuseo ja piirisairaala. Paikallislehtenä ilmestyy Znamja (”Lippu”). Nähtävyyksiin kuuluu muinainen asuinpaikka, vuonna 1839 rakennettu puinen ortodoksikirkko, entisen kutomon rakennukset, Stroganovien tilanhoitajan talo ym. Lähistöllä sijaitsee Kuzminkan metsäpuisto. ==Lähteet== ==Aiheesta muualla== * Iljinskin piirin sivusto Luokka:Iljinskin piiri Luokka:Permin aluepiirin kaupunkimaiset taajamat
Whip

Whip tai party whip tarkoittaa politiikassa parlamenttiryhmän henkilöä, jonka tehtävä on valvoa puoluekurin toteutumista.https://en.oxforddictionaries.com/definition/whip Suomeksi tällaisesta henkilöstä on käytetty nimitystä puoluepiiskuri. Whip-käytäntö on institutionalisoitu etenkin maissa, joissa on kaksipuoluejärjestelmä, kuten Englannissa, Yhdysvalloissa, Intiassa, Kanadassa, Australiassa, Malesiassa, Uudessa Seelannissa, Kreikassa tai Irlannissa. Yhdistyneessä kuningaskunnassa hallituksen Chief Whip on merkittävä poliittinen toimi, jonka haltijalla on virka-asunto Downing Streetillä ja paikka hallituksessa. Chief Whip toimii myös tiedonvälittäjänä parlamentin alahuoneen eli House of Commonsin jäsenten ja pääministerin välillä tuoden tietoa heidän mahdollisesta tyytymättömyydestään hallitusta kohtaan. Britanniassa sana "whip" merkitsee myös puolueen parlamenttiryhmälleen antamaa äänestysohjetta, joka voi olla sitova tai ohjeellinen ja jonka noudattamista puoluepiiskuri valvoo. == Katso myös == * Eduskuntaryhmän puheenjohtaja == Lähteet == Luokka:Yhdistyneen kuningaskunnan politiikka Luokka:Englanninkieliset sanat ja sanonnat
Sakaraohdake

Sakaraohdake (Notobasis syriaca) on asterikasvi. Kasvi kasvaa 20–120 senttimetriä korkeaksi. Kasvi viihtyy viljelemättömillä, hedelmättömillä mailla. Sakaraohdake kukkii maaliskuun lopulta heinäkuun alkuun. Kukat ovat väriltään vaaleanpunaiset. == Levinneisyys == Sakaraohdake elää Pohjois- Afrikan alueella Egyptissä, Libyassa, Tunisiassa, Algeriassa ja Marokossa. Makaronesiassa kasvia tavataan Espanjalle kuuluvilla Kanariansaarilla ja Portugalille kuuluvalla Madeiran saarella. Euroopassa kasvin levinneisyysalueeseen kuuluvat Portugali, Espanja (mukaan lukien Baleaarit), Ranska (mukaan lukien Korsika), Italia (mukaan lukien Sisilia ja Sardinia), Albania ja Kreikka (mukaan lukien Kreeta). Aasiassa levinneisyysalue käsittää Kyproksen, Libanonin, Syyrian, Turkin, Jordanian, Israelin, Irakin, Iranin sekä Kaukasuksella sijaitsevan Azerbaidžanin. Lisäksi Notobasis syriaca on vieraslaji Australiassa. == Lähteet == == Aiheesta muualla == *Flowers in Israel: Notobasis syriaca thumb|left|250px|Notobasis syriaca Israelissa. Luokka:Asterikasvit
Kohtauspaikka

Kohtauspaikka on Erkki Junkkarisen albumi vuodelta 1975. Junkkarinen sai tästä levystä Ruusuja hopeamaljassa -albuminsa menestyksen siivittämänä kultalevyn. Albumin kappaleista on julkaistu erikseen singlelevyillä Kohtauspaikka ja Ei meillä itketä, Kuusamoon ja Entisestä pois sekä Vain sinulle, sinulle, sinulle ja Kostervalssi. ==Kappaleet== # # # # # # # # # # # # Luokka:Erkki Junkkarisen albumit Luokka:Vuoden 1975 albumit
Up in Smoke Tour

Up in Smoke Tour oli West Coast hip hop -kiertue vuonna 2000. Esiintyjiä olivat muun muassa Ice Cube, Eminem, Proof, Snoop Dogg, Dr. Dre, Nate Dogg, Kurupt, D12, MC Ren, Westside Connection, Mel-Man, Tha Eastsidaz, Doggy's Angels, Devin The Dude, Warren G, TQ, Truth Hurts ja Xzibit. Luokka:Hip hop -tapahtumat
Maynor Figueroa

Maynor Alexis Figueroa Róchez (s. 2. toukokuuta 1983 Jutiapa, Honduras) on hondurasilainen jalkapallopuolustaja, joka pelaa Valioliigassa Wigan Athleticissa. Hän kuuluu myös Hondurasin maajoukkueen vakionimiin. Luokka:Hondurasilaiset jalkapalloilijat Luokka:Vuonna 1983 syntyneet Luokka:Elävät henkilöt
Kaunotangarat

Kaunotangarat (Hemithraupis) on tangaroiden heimoon kuuluva varpuslintusuku. Kaunotangaroiden sukuun kuuluu BirdLifen mukaan kolme lajia. == Kaunotangaroihin kuuluvia lajeja == * Kultakurkkutangara (Hemithraupis flavicollis) * Mustakurkkutangara (Hemithraupis guira) * Ruostekurkkutangara (Hemithraupis ruficapilla) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Hemithraupis Luokka:Tangarat
Kansainvälinen salaliitto

Kansainvälinen salaliitto on suomalaisen punk-yhtye Rehtoreiden neljäs studioalbumi, joka julkaistiin 10. maaliskuuta 2010. == Kappaleet == # # # # # # # # # # # # # # == Kokoonpano == * Rehtori Reponen Jr. – laulu, kitara * Rehtori Heko – kitara, taustalaulu * Rehtori Mikkola – basso, taustalaulu, äänittäjä * Mikko – rummut == Lähteet == == Aiheesta muualla == * Kansainvälinen salaliitto finnmusic.net -sivustolla * Kansainvälinen salaliitto discogs.com -sivustolla Luokka:Vuoden 2010 albumit Luokka:Rehtoreiden albumit
Mika Viljanen

Mika Juha Tapani Viljanen (s. 30. maaliskuuta 1968 Lahti) on suomalainen entinen jalkapalloilija. Hän oli pelipaikaltaan keskuspuolustaja tai libero. Viljanen edusti Suomen korkeimmalla sarjatasolla SM-sarjassa ja Veikkausliigassa Reipasta, Kuusysiä ja Myllykosken Palloa vuosina 1987–1996. Viljanen debytoi Reippaan riveissä SM-sarjassa 3. toukokuuta 1987 ottelussa Kopareita vastaan. Seuraavaksi kaudeksi hän siirtyi paikallisvastustaja Kuusysiin, jossa pelaamansa neljän kauden aikana hän saavutti yhtä monta SM- mitalia – kaksi kultaista ja kaksi hopeista. Lukuun ottamatta ensimmäistä kautta, jolloin hän pelasi kaikissa sarjaotteluissa, Viljasen esiintymiset rajoittuivat kuitenkin alle kymmeneen otteluun per kausi. Kaudeksi 1992 Viljanen siirtyi juuri korkeimmalla sarjatasolle nousseen Myllykosken Pallon joukkueeseen, jossa hän pelasi muun muassa liberona ja oli runkopelaajia viiden kauden ajan. Hän saavutti joukkueessa neljä peräkkäistä SM-hopeaa vuosina 1993–1996 sekä kaksi Suomen cupia vuosina 1992 ja 1995. Vuonna 1996 päättyneellä pääsarjaurallaan Viljanen pelasi kaikkiaan 206 ottelussa, joissa hän teki kolme maalia. Pelaajauransa jälkeen Viljanen on toiminut useita vuosia FC Lahden joukkueenjohtajana. ==Saavutukset== * Suomen mestaruus 1989, 1991 ** SM-hopea 1988, 1990, 1993, 1994, 1995, 1996 * Suomen Cup 1992, 1995 ==Lähteet== Luokka:Suomalaiset jalkapalloilijat Luokka:Vuonna 1968 syntyneet Luokka:Elävät henkilöt
Korutangarat

Korutangarat (Iridosornis) on tangaroiden heimoon kuuluva varpuslintusuku. Korutangaroiden sukuun kuuluu BirdLifen mukaan viisi lajia. == Korutangaroihin kuuluvia lajeja == * Kultakaulustangara (Iridosornis jelskii) * Kultakorutangara (Iridosornis porphyrocephalus) * Kultakorvatangara (Iridosornis reinhardti) * Kultakruunutangara (Iridosornis rufivertex) * Turkoosikorutangara (Iridosornis analis) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Iridosornis Luokka:Tangarat
Pertti Rauhio

Pertti Ilmari Rauhio (s. 30. tammikuuta 1963 Oulu) on suomalainen virkamies, puoluetaustaltaan sosiaalidemokraatti. Hän on toiminut syksystä 2010 alkaen eduskunnan hallintojohtajana. Rauhio avioitui heinäkuussa 2014 kansanedustaja Tytti Tuppuraisen kanssa. Rauhio työskenteli vuosina 1991–1994 Pakolaisneuvonnan lakimiehenä, mitä ennen hän toimi muun muassa pankkilakimiehenä. Vuosina 1995–1998 ja vuonna 1999 hän työskenteli sosialidemokraattisen eduskuntaryhmän palveluksessa, ensin kansainvälisten asioiden sihteerinä ja myöhemmin lainsäädäntösihteerinä, ja vuosina 1998–1999 työministeri Liisa Jaakonsaaren erityisavustajana. Hän on toiminut myös valtiovarainministeri Antti Kalliomäen talouspoliittisena erityisavustajana vuosina 2003–2005. Vuoden 2005 alussa hän aloitti valtiovarainministerin, silloin Kalliomäen, poliittisena valtiosihteerinä ja jatkoi tehtävässä vuoteen 2007, myös Eero Heinäluoman valtiovarainministeriaikana. Valtiosihteeriytensä jälkeen Rauhio toimi vuonna 2007 lyhyen aikaa Eurofacts-yrityksen senior advisorina, erityisalueenaan yhteiskuntasuhteet ja yhteiskunnallinen vaikuttaminen, kunnes tuli valituksi Uudenmaan liiton aluekehittämisestä vastaavaksi johtajaksi ja maakuntajohtajan varahenkilöksi. Hän aloitti Uudenmaan liiton johtajana tammikuussa 2008. Eduskunnan hallintojohtajaksi hänet valittiin toukokuussa 2010 ja hän aloitti tehtävässä syyskuussa 2010, kun hänen edeltäjänsä Kari T. Ahonen oli jäänyt eläkkeelle. Rauhio on toiminut työurallaan myös Suomen Yrittäjien palveluksessa, vuosina 1999–2000 työmarkkina-asiamiehenä ja vuosina 2000–2003 suunnittelupäällikkönä. Rauhio on koulutukseltaan oikeustieteen lisensiaatti, joksi hän valmistui vuonna 2004 Helsingin yliopistosta, oppiaineenaan oikeustaloustiede. Tätä ennen hän oli valmistunut oikeustieteen kandidaatiksi vuonna 1989 ja saanut varatuomarin arvonimen vuonna 1991. Rauhio oli vuonna 2009 perustamassa SDP:n puolueosastoa nimeltä Helsingin demokraatit SDP, jonka on kuvattu kuuluvan puolueen liberaalisiipeen. Hän on myös toiminut kyseisen puolueosaston puheenjohtajana. == Lähteet == Luokka:Suomalaiset juristit Luokka:Suomalaiset virkamiehet Luokka:Erityisavustajat Luokka:Suomen Sosialidemokraattisen Puolueen jäsenet Luokka:Vuonna 1963 syntyneet Luokka:Elävät henkilöt Luokka:Suomalaiset valtiosihteerit
Kiiltomalva

Kiiltomalva (Malva sylvestris) on kaksi- tai monivuotinen, Euraasiasta kotoisin oleva ruohovartinen kasvi. Se on myös yleinen koristekasvi ja vanha lääkekasvi. == Ulkonäkö ja koko == thumb|left|Kiiltomalvan kukka. Kiiltomalva kasvaa 30–100 cm korkeaksi. Sen varsi on pysty tai rento ja tähti- ja hapsikarvainen. Lehtien lavan muoto vaihtelee munuaismaisesta herttamaiseen ja on nyhälaitainen, halkoinen tai jakoinen. Lehtien liuskat ovat puolipyöreitä tai puikeita ja hammaslaitaisia. Lehdet ovat päältä kiiltäviä, josta kiiltomalva onkin saanut suomenkielisen nimensä. Sinipunaiset, tummasuoniset kukat ovat pareittain tai muutaman kukan ryhmissä lehtihangoissa. Kukan ulkoverhiö on kolmelehtinen, teriö 3–6 cm leveä. Kiiltomalva kukkii Suomessa heinä-syyskuussa. Kiekkomaiset lohkohedelmykset ovat kaljuja tai karvaisia ja kurttupintaisia.Retkeilykasvio 1998, s. 222. Kiiltomalvasta tunnetaan kaksi alalajia, maurinkiiltomalva (subsp. mauritiana) ja pikkukiiltomalva (subsp. sylvestris).Suuri Pohjolan kasvio 2005, s. 392. == Levinneisyys == Kiiltomalvaa tavataan koko Euroopassa lukuun ottamatta Islantia, Fennoskandian pohjoisosia ja Pohjois-Venäjää. Levinneisyysalue jatkuu satunnaisempana pitkälle Keski-Aasiaan, Turkkiin, Lähi-itään ja Pohjois-Afrikkaan. Kiiltomalvaa kasvaa myös monin paikoin Pohjois-Amerikassa, jossa se ei kuitenkaan ole alkuperäinen laji.Den virtuella floran: Rödmalva Viitattu 25.3.2011. Suomessa kiiltomalvaa on tavattu villiintyneenä Tornion korkeudella saakka, mutta pääosa havainnoista sijoittuu Etelä-Suomeen.Lampinen, R. & Lahti, T. 2010: Kasviatlas 2009: Kiiltomalvan levinneisyys Suomessa. Helsingin Yliopisto, Luonnontieteellinen keskusmuseo, Kasvimuseo, Helsinki. Viitattu 25.3.2011. == Elinympäristö == Suomessa kiiltomalvaa tavataan luonnossa viljelykarkulaisena ja joskus harvoin myös tulokkaana satamissa ja lastauspaikoilla. Tyypillisiä kasvupaikkoja ovat tienvarret ja muut vastaavat ihmisen muokkaamat kulttuuriympäristöt. == Käyttö == Kiiltomalvaa viljellään yleisesti koristekasvina. Muiden malvojen tapaan myös kiiltomalvaa on käytetty lääkekasvina, jota on hyvin kauan nautittu muun muassa yskänlääkkeenä ja käytetty turvotuksen hoitoon. Paikoin malvaa on syöty vihanneksena ja sen kukkia käytetty leipomotuotteiden värjäämiseen.Suomen terveyskasvit 1982, s. 129. Malvojen varren kuituja on käytetty myös kehruussa. == Lähteet == * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. * Suomen terveyskasvit. Luonnon parantavat yrtit ja niiden salaisuudet. Toim. Huovinen, Marja-Leena & Kanerva, Kaarina. Oy Valitut Palat – Reader's Digest Ab, Tampere 1982. * Suuri Pohjolan kasvio. Toim. Mossberg, Bo & Stenberg, Lennart. Kustannusosakeyhtiö Tammi, Helsinki 2005 (2003). === Viitteet === == Aiheesta muualla == * Kasviatlas 2022: Kiiltomalvan levinneisyys Suomessa. * Luontoportti: Kiiltomalva (Malva sylvestris) * ITIS: Malva sylvestris * United States Department of Agriculture (USDA): Malva sylvestris * Dr. Duke's Phytochemical and Ethnobotanical Databases: Malva sylvestris Luokka:Malvat
Kukkatangarat

Kukkatangarat (Nemosia) on tangaroiden heimoon kuuluva varpuslintusuku. Kukkatangaroiden sukuun kuuluu BirdLifen mukaan kaksi lajia. == Lajit == * Kukkatangara (Nemosia pileata) * Naamiokukkatangara (Nemosia rourei) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Nemosia Luokka:Tangarat
Idänmiekkalilja

Idänmiekkalilja (Gladiolus imbricatus) on kurjenmiekkakasvien heimoon kuuluva ruohovartinen kasvi. Idänmiekkaliljan pystyssä kukkavarressa on 4–12 punaista, violettien ja valkoisten juovien koristamaa kukkaa. Alimmainen lehti on tylppä, ei niin terävä kuin muilla miekkaliljoilla. Se kasvaa kosteilla niityillä ja kukkii toukokuusta heinäkuuhun.Miscellaneous Gladiolus Pacific Bulb Society Idänmiekkaliljoja kasvaa luonnonvaraisena Keski- ja Itä- Euroopassa, ja niitä kasvatetaan myös koristekasveina. Niitä on tavattu Suomessa tulokaslajina.Lampinen, R. & Lahti, T. 2017: Kasviatlas 2016. Helsingin Yliopisto, Luonnontieteellinen keskusmuseo, Helsinki. Viitattu 09.12.2017. == Lähteet == == Aiheesta muualla == *Puutarha.net: Idänmiekkalilja Gladiolus imbricatus Luokka:Kurjenmiekkakasvit
Nastro d’argento

Nastro d’argento ('Hopeanauha') on vuodesta 1946 vuosittain elokuvantekijöille ja tuotannoille myönnetty elokuvapalkinto. Palkinnon myöntää Italian elokuvakriitikkojen liitto Sindacato Nazionale dei Giornalisti Cinematografici Italiani. Se on Oscar-palkinnon jälkeen maailman toiseksi vanhin elokuva-alan palkinto. ;Merkittävimmät palkinnot * Parhaan ohjaajan Nastro d’argento * Parhaan uuden ohjaajan Nastro d’argento * Parhaan miespääosan Nastro d’argento * Parhaan naispääosan Nastro d’argento * Parhaan miessivuosan Nastro d’argento * Parhaan naissivuosan Nastro d’argento * Parhaan miessivuosan Nastro d’argento * Parhaan musiikin Nastro d’argento == Aiheesta muualla == *Italian elokuvakriitikkojen liitto . Cinemagazine Online. Luokka:Elokuvapalkinnot Luokka:Italian elokuva
Drassanesin metroasema

Drassanes on vuonna 1968 avattu Barcelonan metron linjan 3 asema. Se sijaitsee Ciutat Vellan alueella lähellä Port Vellin vanhaa satamaa ja Reials Drassanesin entistä telakka-aluetta, josta asema on myös saanut nimensä. Asemalla on kaksi sisäänkäyntiä, joista toinen on Avinguda de les Drassanesin varrella ja toinen La Rambla -kävelykalla. == Lähteet == == Aiheesta muualla == *Drassanesin asema Trens de Catalunya -sivustolla Luokka:Barcelonan metroasemat
Salviakistus

Salviakistus (Cistus salviifolius)Suomen Lajitietokeskus: Salviakistus – Cistus salviifolius Viitattu 28.1.2022. on matala valkokukkainen päivännoutokasvi. Sen varret suikertavat lähellä maanpintaa jopa metrin mittaisina. Varret ja lehtien alapinnat ovat karvan peitossa. Se kasvaa Etelä- Euroopassa ja on Kreetan yleisimpiä luonnonkukkia.Cistus salvifolius West Crete thumb|none|200px|Salviakistuksen lehti. == Lähteet == Luokka:Kistukset
Koroma

Koroma esiintyy sukunimenä Suomessa ja Sierra Leonessa. Suomessa nimi oli vuonna 2012 nykyisenä nimenä 39 henkilöllä. Tunnettuja nimenkantajia ovat: ==Suomi== * Johannes Koroma (s. 1943), suomalainen päätoimittaja ja talouselämän vaikuttaja * Kaarlo Koroma (e. Forsblom, 1908–2000), suomalainen taidemaalari, professori ==Sierra Leone== * Ernest Bai Koroma (s. 1953), Sierra Leonen presidentti * Johnny Paul Koroma (1960–2003), Sierra Leonen valtionpäämies * Mohammed Koroma (s. 1988), sierraleonelainen jalkapalloilija * Patrick Daniel Koroma (1950–2018), sierraleonelainen katolinen piispa ==Lähteet== Luokka:Luettelot henkilöistä sukunimen mukaan
Kerry Fox

Kerry Fox (s. 30. heinäkuuta 1966 Wellington, Uusi-Seelanti) on uusiseelantilainen näyttelijä. Hänen tunnetuin roolinsa on Claire elokuvassa Intimacy (2001). Hänet tunnetaan myös elokuvista Enkelin kosketus (1990), Shallow Grave – Murhaleikki (1994), Country Life (1994), Muistojen puutarha (1997), Taistelu leijonista (1999), Black and White (2002), Intervention (2007), Yön kirkas tähti (2009) ja Storm (2009). Kerry Fox on naimisissa toimittaja-kirjailija Alexander Linklaterin kanssa. Heillä on kaksi lasta. == Palkinnot == *Hopeinen karhu (2001) === Ehdokkuudet === *AFI Award (1994) *Genie (1997) *British Independent Film Awards (2009) == Aiheesta muualla == * Luokka:Uusiseelantilaiset näyttelijät Luokka:Vuonna 1966 syntyneet Luokka:Elävät henkilöt
Anton Škaplerov

Anton Škaplerov (s. 20. helmikuuta 1972 Sevastopol, Ukrainan neuvostotasavalta) on venäläinen kosmonautti. Hänet valittiin kosmonauttikoulutukseen vuonna 2003 sen jälkeen, kun hän oli käynyt useita lentokursseja alkaen peruskoulutuksesta Sevastopolin ilmailukerhossa. Hän on naimisissa ja perheessä on yksi lapsi. Hänen ensimmäinen avaruuslentonsa tapahtui 14. marraskuuta 2011, jolloin hänet laukaistiin lennolla Sojuz TMA-22 Kansainväliselle avaruusasemalle Retkikunta 29:n lentoinsinööriksi. http://www.jsc.nasa.gov/Bios/htmlbios/shkaplerov.html NASA Biography ==Lähteet== ==Aiheesta muualla== * Luokka:Venäläiset avaruuslentäjät Luokka:Vuonna 1972 syntyneet Luokka:Elävät henkilöt
Aficionado

Aficionado (esp.) tarkoittaa jonkin asian innokasta harrastajaa, alkujaan espanjan kielessä erityisesti härkätaisteluharrastajaa ja -tuntijaa.Answers.com Termi on tullut käyttöön noin vuonna 1845.Dictionary.comTermi on sitten laajentunut tarkoittamaan minkä tahansa aiheen innokasta harrastamista. Alkuperäinen aficionado ihailee matadoreja ja on kiinnostunut taisteluhärkien kasvatuksesta. Aficionadot jaetaan yleensä kahteen ryhmään, joista toreristat ovat kiinnostuneita matadoreista ja toristat härkätaisteluistaDictionnaire.sensagent.com. Termiä käytetään myös sikarien harrastajista. Vuonna 1992 perustetun alan julkaisun nimi on Cigar Aficionado, joka on laajentunut yleisesti lifestyle-lehdeksi.Cigar Aficinadon sivusto Samantapainen on Guitar Aficionado, jossa esitellään kitaroita keräilykohteina, ja sitä luonnehditaan lehdeksi, jonka aihe on ylellinen elämäntapa.Rumba.fi == Lähteet == Luokka:Harrastukset Luokka:Urheilutermit
Punajäkälä

thumb|Tyypillisiä punajäkälässä nähtäviä ihomuutoksia säärissä. Punajäkälä (lat. Lichen ruber planus) on kohtalaisen yleinen, krooninen tulehduksellinen iho- tai limakalvotauti. Sitä sairastaa noin 2 % Suomen väestöstä. Taudin tyypillisimmät oireet ovat yleensä kohtalaisesti kutiavat, etenkin ranteisiin tai nilkkoihin ilmestyvät iholäiskät sekä mahdolliset suun limakalvomuutokset. Joskus muutoksia on myös ruokatorvessa tai terskassa. Se voi aiheuttaa kipua, polttelua sekä arkuutta suun limakalvoilla. Väriltään iholäiskät ovat yleensä sini- tai violetinpunaiset. Niiden päällä on usein valkoisia nauhoja, jotka muodostavat verkkomaisen rakenteen (Wichamin striat). Ihon tummumista eli hyperpigmentaatiota voidaan tavata. Tauti parantuu itsestään yleensä 1–2 vuodessa, mutta suun tautimuutokset voivat pysyä useitakin vuosia. ==Patogeneesi== Punajäkälän patogeneesi on huonosti tunnettu. Patogeneesissä ajatellaan olevan kyse CD8+ T-soluvälitteisestä sytotoksisesta immuunireaktiosta ja ihon basaalisessa solukerroksessa voidaan havaita myös muuntuneita antigeenejä. Antigeenit voivat olla seurausta lääkehoidosta tai virusinfektiosta. ==Histologia== Punajäkälän histologisessa kuvassa nähdään lymfosyytti-infiltraattia dermoepidermaalisessa junktiossa. Basaaliset keratinosyytit ovat degeneroituneita ja nekrotisoituneita. Dermoepidermaalinen junktio muuttuu sahalaitaiseksi. Histologiassa nähdään tyypilliset kroonisen ihotulehduksen muutokset: epidermaalista hyperplasiaa, hypergranuloosia ja hyperkeratoosia. ==Lähteet== *Suomen Hammaslääkäriliitto - Lichen planus eli punajäkälä *Terveyskirjasto - Punajäkälä (lichen ruber planus) Luokka:Ihotaudit Luokka:Suupatologia Luokka:Seulonnan keskeiset artikkelit
Luettelo Gagarin Cupin voittaneista suomalaisista jääkiekkoilijoista

Tämä on luettelo Gagarin Cupin voittaneista suomalaisista jääkiekkoilijoista. Gagarin Cup on jaettu KHL:n mestarille vuodesta 2009 alkaen. Luettelossa pelaajat on lueteltu ensin voitettujen cuppien lukumäärällä, sen jälkeen mestaruusvuosien perusteella ja sitten sukunimen aakkosjärjestyksessä. ==Pelaajat== × Pelaaja Vuosi ja joukkue 2 Niko Kapanen 2009, 2010 (Ak Bars Kazan) 2 Janne Jalasvaara 2012, 2013 (OHK Dinamo Moskova) 2 Oskar Osala 2014, 2016 (Metallurg Magnitogorsk) 2 Mikko Koskinen 2015, 2017 (SKA Pietari) 1 Jukka Hentunen 2009 (Ak Bars Kazan) 1 Fredrik Norrena 2009 (Ak Bars Kazan) 1 Hannes Hyvönen 2010 (Ak Bars Kazan) 1 Jarkko Immonen 2010 (Ak Bars Kazan) 1 Janne Pesonen 2010 (Ak Bars Kazan) 1 Petri Vehanen 2010 (Ak Bars Kazan) 1 Leo Komarov 2012 (OHK Dinamo Moskova) 1 Jarno Koskiranta 2017 (SKA Pietari) 1 Atte Ohtamaa 2018 (Ak Bars Kazan) 1 Oliwer Kaski 2021 (Avangard Omsk) 1 Ville Pokka 2021 (Avangard Omsk) == Gagarin Cupin voittaneisiin joukkueisiin kuuluneet == × Pelaaja Vuosi ja joukkue 1 Leo Komarov 2013 (OHK Dinamo Moskova) ==Katso myös== *KHL *Luettelo Stanley Cupin voittaneista suomalaisista jääkiekkoilijoista == Lähteet == Gagarin Cup Gagarin Cup
Kaurajuuri

thumb|Tragopogon porrifolius Kaurajuuri (Tragopogon porrifolius) on ruohovartinen kasvi, jota viljellään koriste-, ravinto- ja rohdoskasvina. Sillä on violetinsävyiset, tähtimäiset kukat. Lehdet kasvavat 60 cm pitkiksi. Mehevä juuri muistuttaa palsternakkaa, ja sitä on käytetty juurikkaana 1700-luvun alussa. Myös nuoria, meheviä lehtiä voi syödä. Kaurajuuren hiilihydraateista huomattava osa on inuliinia. Kaurajuurta voidaan käyttää esimerkiksi keitoissa ja muhennoksissa.Kaurajuuri Kasvikset Kaurajuuri kasvaa luonnonvaraisena Välimeren alueella, mutta se on levinnyt monin paikoin viljelykarkulaisena.Floridata == Lähteet == == Aiheesta muualla == * Kassu – Kasvien suomenkieliset nimet: Kaurajuuri (Tragopogon porrifolius) * Puutarha.net: Kaurajuuri (Tragopon porrifolius) * United States Department of Agriculture (USDA): Tragopogon porrifolius * Flora of China: Tragopogon porrifolius Luokka:Pukinparrat Luokka:Ihmisravinnoksi käytetyt kasvit Luokka:Lääkekasvit Luokka:Juurekset
Fontanan metroasema

Fontana on Barcelonan metron linjan 3 asema. Se sijaitsee Gràcian alueella Carrer Gran de Gràcian ja Carrer d'Astúriesin risteyksen alla. Asema avattiin vuonna 1924 osana Barcelonan ensimmäistä metrolinjaa. Osa asemasta on säilytetty alkuperäisessä ulkoasussaan. Se on myös yksi metrojärjestelmän ainoista asemista, jonka lippuhalli sijaitsee erillisessä maanpäällisessä rakennuksessa. == Lähteet == == Aiheesta muualla == *Fontanan asema Trens de Catalunya -sivustolla Luokka:Barcelonan metroasemat
Koivistonluoto

Koivistonluoto () on Porin 20. kaupunginosa. Sen naapurikaupunginosia ovat etelässä Metallinkylä, lännessä Väinölä ja pohjoisessa Kalaholma. Sen itäpuolella kulkee Kokemäenjoki, joka muodostaa Koivistonluodon kohdalla Porin ja Ulvilan kaupunkien rajan. Toisella puolella Kokemäenjokea on Suosmeri. Koivistonluoto kuuluu Väinölän koulupiiriin, ja sen postinumero on 28330.Porin kaupungin karttapalvelu == Lähteet == == Aiheesta muualla == * Luokka:Porin kaupunginosat
Gràcia

Gràcia (esp. Gracia) on yksi Barcelonan kaupungin kymmenestä hallintoalueesta. Sitä ympäröivät Eixample etelässä, Sarrià-Sant Gervasi lännessä ja Horta- Guinardó idässä. Vuoden 2005 väestönlaskennassa alueella oli 120 087 asukasta. ==Historia== Gràcian perustivat karmeliitat vuonna 1626. Se säilyi omana kuntanaan aina vuoteen 1897 asti, jolloin useita ympäröiviä kyliä liitettiin Barcelonan kaupunkiin. Eixamplen alueen rakentaminen 1800-luvulla yhdisti Gràcian lopullisesti Barcelonan kasvavaan metropolialueeseen. ==Nähtävyydet== Gràcian alueen ylivoimaisesti tunnetuin maamerkki on El Carmel -kukkulalle rakennettu Antoni Gaudín suunnittelema Güellin puisto. Myös Gaudín ensimmäinen merkittävä työ, Casa Vicens, sijaitsee Gràcian alueella. Sekä Güellin puisto että Casa Vicens kuuluvat Unescon maailmanperintöluetteloon. ==Aiheesta muualla== *Gràcia Barcelonan kaupunginhallituksen sivuilla Luokka:Barcelonan hallintoalueet
Ossip Gabrilowitsch

Ossip Gabrilowitsch (, Osip Solomonovitš Gabrilovitš; ) oli venäläis- yhdysvaltalainen pianisti ja kapellimestari. Gabrilowitsch opiskeli Anton Rubinsteinin oppilaana Pietarissa ja sai Rubinstein-palkinnon 1894. Hän jatkoi opintojaan Theodor Leschetizkyn johdolla ja debytoi Berliinissä 1896. Hän teki ensimmäisen Amerikan-kiertueensa vuonna 1900 ja toimi 1904–1918 Münchenissä kapellimestarina. Gabrilowitsch muutti Yhdysvaltoihin, jonka kansalaisuuden hän sai 1921. Hän konsertoi pianistina sekä johti Detroitin sinfoniaorkesteria kuolemaansa 1936 saakka. Pianistina Gabrilowitschia kiitettiin ennen kaikkea hänen laulavasta soinnistaan ja pianissimoistaan. Hänen soitolleen oli tunnusomaista nyanssien suuri vaihtelu ja musiikillinen eleganssi. Hänen ohjelmistonsa keskittyi romanttiseen pianomusiikkiin, jonka lisäksi hän myös soitti myös W. A. Mozartin konserttoja. Hänellä oli tapana esittää 19 konserttoa peräkkäin neljän konsertin sarjassa. Gabrilowitsch oli myös ensimmäisiä pianisteja, jotka levyttivät kamarimusiikkia. ==Lähteet== == Aiheesta muualla == Luokka:Venäläiset pianistit Luokka:Vuonna 1878 syntyneet Luokka:Vuonna 1936 kuolleet
Braid

Braid on Jonathan Blowin kehittämä tasohyppelyä ja ongelmanratkontaa yhdistävä videopeli, joka julkaistiin 6. elokuuta 2008 Xbox 360:n Live Arcade -verkkopalvelussa. Microsoft Windows -versio julkaistiin 10. huhtikuuta 2009. Hothead Gamesin toteuttamat Mac OS X - ja PlayStation 3 -versiot julkaistiin 20. toukokuuta 2009 ja 12. marraskuuta 2009. Ryan C. Gordonin toteuttama Linux-versio julkaistiin 14. joulukuuta 2010 osana toista Humble Indie Bundlea. Braidin tarina kertoo Tim-nimisestä protagonistista, joka pyrkii pelastamaan prinsessan mystisen hirviön kynsistä. Pelattavuus nojaa pitkälti tasohyppelyille tavanomaisiin piirteisiin, kuten yksinkertaiseen mekanikkaan. Hahmo juoksee, hyppii ja kiipeää läpi lineaaristen kenttien, joiden varrella päihitetään vihollisia ja ratkotaan ongelmia. Yksi pelaamisen kannalta olennaisimmista tekijöistä on myös ajan manipuloiminen. Hahmo kykenee esimerkiksi "kelaamaan" aikaa taaksepäin ja palaamaan takaisin kuolleista. Pelaaja etenee tarinassa löytämällä ja kokoamalla kentistä löytyviä palapelin palasia. Blow suunnitteli Braidin kantaa ottavaksi kritiikiksi nykyajan pelinkehityksen tyylisuntauksia kohtaan ja rahoitti kolmivuotisen projektinsa omilla rahoillaan. Taiteilija David Hellman suunnitteli pelin graafisen puolen, mutta hänen työnjälkensä eivät aluksi kelvanneet Blowin visiolle. Braid otettiin kuitenkin kriitikoiden keskuudessa hyvin vastaan ja siitä tuli korkeiten arvosteltu peli Xbox Live Arcadessa. Se saavutti myös useita eri palkintoja, kuten GameSpotin valinnan "vuoden parhaaksi tasohyppelyksi". == Lähteet == == Aiheesta muualla == * Viralliset kotisivut * Braid Xboxin kotisivuilla * David Hellmanin Braid-sivu Luokka:Vuoden 2008 videopelit Luokka:Tasohyppelyt Luokka:Pulmapelit Luokka:Mac OS -pelit Luokka:Windows- pelit Luokka:Xbox 360 Live Arcade -pelit Luokka:PlayStation 3 -pelit Luokka:PlayStation Network -pelit Luokka:Linux-pelit Luokka:Indie-videopelit
Rubén Pagnanini

Rubén Oscar Pagnanini (s. 31. tammikuuta 1949 San Nicolás de los Arroyos, Buenos Airesin maakunta) on argentiinalainen jalkapalloilija, joka edusti Argentiinan jalkapallomaajoukkuetta. Hän edusti seurajoukkueita Estudiantes de La Plata, Club Atlético Independiente ja Argentinos Juniors. Independienten riveissä hän voitti kansallisen mestaruuden 1977 ja 1978. Oikea puolustaja Pagnanini lukeutui maailmanmestaruuden saavuttaneeseen vuoden 1978 Argentiinan joukkueeseen, vaikkei hän itse pelannutkaan yhtään ottelua. Hänen kutsumanimensä oli El gato (’kissa’). == Lähteet == Luokka:Argentiinalaiset jalkapalloilijat Luokka:Jalkapallon maailmanmestarit Luokka:Vuonna 1949 syntyneet Luokka:Elävät henkilöt
Ricardo Villa

Ricardo Julio "Ricky" Villa (s. 18. elokuuta 1952 Roque Pérez, Buenos Aires) on argentiinalainen, keskikentällä pelannut jalkapalloilija ja jalkapallovalmentaja. Villa edusti Quilmesia, Club Atlético Tucumánia ja Racing Clubia. Yhdessä Osvaldo Ardilesin kanssa hänet ostettiin englantilaisseura Tottenhamiin sen jälkeen, kun kaksikko oli voittanut maailmanmestaruuden Argentiinalle vuonna 1978. Villa pelasi Tottenhamissa viisi vuotta. == Lähteet == == Aiheesta muualla == * Ricky Villa's own website * Spurs players - where are they now * Record at Rivals.net * Villa in his own words on playing overseas Luokka:Argentiinalaiset jalkapalloilijat Luokka:Argentiinalaiset jalkapallovalmentajat Luokka:Jalkapallon maailmanmestarit Luokka:Vuonna 1952 syntyneet Luokka:Elävät henkilöt
Arthur Phillip

Arthur Phillip (11. lokakuuta 1738 – 31. elokuuta 1814) oli brittiläinen amiraali ja Australian ensimmäisen osavaltion Uuden Etelä-Walesin ensimmäinen kuvernööri.Australian Dictionary of Biography Online: Arthur Phillip Phillipin nimitti Uuden Etelä-Walesin kuvernööriksi vuonna 1786 lordi Sydney, oikealta nimeltään Thomas Townshend, Sydneyn 1. varakreivi. Uudella Etelä-Walesilla tarkoitettiin nykyisen Australian itäistä puoliskoa ja lähistöllä olevia Tyynenmeren saaria.http://www.hawkesburyhistory.org.au/articles/phillip.html Kapteeni Arthur Phillip (josta tuli myöhemmin amiraali) johti ensimmäistä laivastoa, joka lähti Portsmouthista Englannista 13. toukokuuta 1787Australian kansalliskirjasto: Timeline 1787 ja johon kuului yhdeksän kuljetusalusta ja kaksi sotalaivaa. Ensimmäisen laivaston tehtävä oli perustaa ensimmäinen eurooppalaisten siirtokunta Uuteen Etelä-Walesiin. Laivaston lähtiessä matkustajia ja miehistöä oli noin 1 487\. Ensimmäinen alus saapui Botany Bayhin 18. tammikuuta 1788Australian kansalliskirjasto: Timeline 1788. James Cookin retkikunta oli käynyt Botany Bayssä huhtikuussa 1770 ja suositellut paikkaa uuden rangaistusvankikolonian sijaintipaikaksi. Phillip päätti kuitenkin etsiä parempaa rantautumispaikkaa hieman pohjoisempaa Port Jacksonista, jonka eteläiselle rannalle laivasto teki 26. tammikuuta 1788 maihinnousun paikassa, jonka Phillip nimesi Sydney Coveksi lordi Sydneyn mukaan. Phillip valitsi kolonian paikaksi Sydney Coven makean veden saatavuuden ja paikan suojaisuuden vuoksi. Koloniasta kasvoi myöhemmin Sydneyn miljoonakaupunki. Tammikuun 26. päivää on myöhemmin vietetty Australian kansallispäivänä. Phillip lähti Uudesta Etelä-Walesista joulukuussa 1792 heikon terveydentilansa vuoksi. Hän kuoli Bathin kaupungissa 1814 ja hänet haudattiin Bathamptonin Pyhän Nikolauksen kirkkoon, jossa on nykyään Australia-kappeli.Pyhän Nikolauksen kirkko, Bathampton, Englanti: Australia Chapel Phillipin seuraaja Uuden Etelä-Walesin kuvernöörinä oli John Hunter. Arthur Phillipin mukaan on nimetty muun muassa Melbournen edustalla oleva merenlahti Port Phillip, Victorian osavaltion saari Phillip Island sekä Canberran kaupunginosa Phillip. ==Lähteet== ==Aiheesta muualla== Luokka:Australialaiset poliitikot Luokka:Brittiläiset amiraalit Luokka:Vuonna 1738 syntyneet Luokka:Vuonna 1814 kuolleet
Nakhon Ratchasima

Nakhon Ratchasima () on Nakhon Ratchasiman provinssin pääkaupunki Koillis- Thaimaassa. Kaupunki tunnetaan myös nimellä Khorat (). thumb|220px|left|Silpa Bhirasrin valama Thao Suranareen patsas. Taustalla Chumphonin portti ja Nakhon Ratchasiman vanhaa kaupunginmuuria. Khorat on tärkeä silkkiteollisuuden keskus ja rautateiden solmukohta Isanin Bangkokiin yhdistävän koillisen radan varrella. Bangkokiin on matkaa 260 kilometriä. Kaupungin asukasluku on 144 407 henkeä (2009), mikä sijoittaa sen Thaimaan kuuden suurimman kaupungin joukkoon Bangkokin, Nonthaburin, Samutprakanin, Udon Thanin ja Chonburin jälkeen. == Katso myös == *Korat, Nakhon Ratchasiman mukaan nimetty kissarotu == Aiheesta muualla == *Kaupungin verkkosivusto Luokka:Thaimaan kaupungit
Albulasola

Albulasola (, retoromaaniksi Pass da l'Alvra) on alppisola kaakkoisessa Sveitsissä Graubündenin kantonissa. Tämä 2 312 metriä korkea sola yhdistää pohjoisen Albulajoen laakson eteläiseen, Innjoen varrella sijaitsevaan Engadinin laaksoon. Solassa kulkee maantie, joka on suljettu talvikuukaudet lokakuulta kesäkuulle. Solan molemmissa päissä sijaitsee hotelli. == Lähteet == * * == Aiheesta muualla == * Mit dem Fahrrad über den Albulapass : Tiedosto: Albulastrasse.jpg | Solan korkein kohta Tiedosto: Albula_Hospiz.jpg | Etelän pään majatalo Tiedosto: Albulapass2.jpg | Pohjoisen pään majatalo Tiedosto: Profil_Albulapass.png | Solatien profiili Luokka:Sveitsin solat Luokka:Graubünden
Robb Report

Robb Report on ylellistä elämäntapaa esittelevä lifestyle-lehti, joka kertoo varakkaille connoisseureille ylellisyystuotteista, kuten autoista, kelloista ja asunnoista, yleensä tuotteista joihin esimerkiksi keskivertosuomalaisen kuukausipalkalla ei ole mahdollisuuksia.Rumba.fi Lehden perusti Robert White 1976 Rolls-Royce-ostoksen kylkiäiseksi.Boston.com Robb Report ehdottaa matkasuunnitelmia, joiden yhteydessä kerrotaan varakkuutta vaativista tutustumiskohteista, joita Yhdysvalloissa ovat esimerkiksi Mission Viejo, Beverly Hills, La Jolla, Scottsdale, Palm Beach ja Greenwich. Robb Reportin sisarlehtinä ilmestyy muutamia muita, kuten Robb Report Collection, Robb Report Vacation Homes, Luxury Home ja Robb Report MotorCycling. Lehdellä on kansainvälisiä painoksia: Robb Report Russia, Robb Report Turkey ja Robb Report China. Robb Report -brandi myytiin 2002 Curtco Medialle, jonka nimi muuttui muotoon Curtco Robb Media. Sen omistukseen tulivat myös brandit Homes, Motorcycles ja Worth. Muita CurtCo Median omistamia lehtiä ovat San Diego Magazine, Sarasota, Art & Antiques, and Gulfshore Life. ==Robb Report viestimissä== * The Sopranos -televisiosarjan Tony Soprano luki Robb Reportia jaksossa "Live Free or Die" * Ludacris mainitsee Robb Reportin laulussa "Spur of the Moment" albumillaan The Red Light District. * Jay-Z mainitsee Robb Reportin kahdessa laulussa, ”The Watcher 2” albumilla The Blueprint 2: The Gift & the Curse ja ”You're Only A Customer” albumilla Streets Is Watching. *Räppäri Common mainitsee Robb Reportin laulussa "Drivin Me Wild". * Kanye West Dwelen laulun "Hold On" remixissä * Räppäri 50 Cent mainitsee Robb Report laulussa "Strong Enough" albumilla Before I Self Destruct ==Lähteet== * Glitzy Magazines Offer Decadent Gift Ideas, FOXNews ==Aiheesta muualla== * The Robb Report * Robb Report Venäjällä Luokka:Yhdysvaltalaiset aikakauslehdet